OSNOVNA ŠKOLA BISTRA

Poljanica Bistranska

Bistranska 30

10298 Donja Bistra

ŠKOLSKI ODBOR

KLASA:602-03/21-01/03

URBROJ:238-30-01-21-02

U Poljanici Bistranskoj, 01. travnja 2021. godine

ZAPISNIK 1. KONSTITUIRAJUĆE SJEDNICE ŠKOLSKOG ODBORA

održane 01. travnja 2021. godine u zbornici OŠ Bistra

Prisutni : Natalija Dubravec, Božidar Glas, Liljana Popovački Račić i Sandra Škrlin

Odsutni: -

Ostali: Eduard Kovačević- ravnatelj, Romeo Vincelj-tajnik Škole i zapisničar

Sjednica je započela u 15 sati.

Ravnatelj je pozdravio sve prisutne, te predložio slijedeći

D N E V N I R E D

-Verifikacija zapisnika sa prošle sjednice

1. Usvajanje dnevnog reda

2. Izbor predsjedavatelja konstituirajuće sjednice

3. Izvješće predsjedavatelja sjednice o imenovanim članovima Školskog odbora

4. Verificiranje mandata imenovanih članova Školskog odbora

5. Izbor predsjednika i zamjenika predsjednika Školskog odbora

6. Suglasnost Školskog odbora na prijedlog ravnatelja o zapošljavanju na radnom mjestu učitelja/učiteljice fizike na neodređeno, nepuno radno vrijeme

7. Izvršenje Financijskog plana za 2020. godinu

8. Financijski izvještaj za 2020. godinu

9. Rebalans plana nabave za 2021. godinu

10. Odluka o raspodjeli viškova

11. Razno

Članovi Školskog odbora jednoglasno su prihvatili navedeni dnevni red.

Ad.1.

U materijalima za sjednicu novoizabranim članovima Školskog odbora dostavljen je i zapisnik posljednje 54. sjednice starog saziva Školskog odbora.

Zapisnik 54. sjednice jednoglasno je prihvaćen.

Ad.2.

Ravnatelj Škole gospodin Kovačević istaknuo je kako se Školski odbor može konstituirati jer je imenovana većina članova Školskog obora.

Rekao je kako je Zagrebačka županija kao osnivač obavijestila školu da se Školski odbor može konstituirati i bez tri člana koje imenuje osnivač tako da se može krenuti s daljnjom procedurom.

S obzirom da prema članku 40. Statuta OŠ Bistra radom konstituirajuće sjednice Školskog odbora do izbora predsjednika rukovodi najstariji član Školskog obora, za predsjedavatelja sjednice izabrana je Ljiljana Popovački Račić.

Ad.3.

Predsjedavateljica konstituirajuće sjednice Ljiljana Popovački Račić izvještava ostale članove kako je proveden postupak izbora, te su imenovani članovi Školskog obora kako slijedi:

1. **Natalija Dubravec** iz redova roditelja,
2. **Ljiljana Popovački Račić i Sandra Škrlin** iz redova učitelja i stručnih suradnika i
3. **Božidar Glas** kao predstavnik radnika.

Ad.4.

Nakon što je predsjedavateljica sjednice Ljiljana Popovački Račić provjerila identitet svakog pojedinog člana s podacima iz akta o imenovanju, tim činom je verificiran mandat imenovanim članovima Školskog odbora.

Ad.5.

Na prijedlog Sandre Škrlin za predsjednicu Školskog odbora jednoglasno je izabrana **Ljiljana Popovački Račić**, a na prijedlog Natalije Dubravec za zamjenicu predsjednice Školskog obora jednoglasno je izabrana **Sandra Škrlin**. Obje kandidatkinje prethodno su prihvatile kandidature.

Predsjednik i zamjenik predsjednika Školskog odbora biraju se na mandat od četiri godine.

Prema Statutu OŠ Bistra nakon izbora predsjednika Školskog odbora predsjedavatelj sjednice predaju predsjedniku dalje vođenje sjednice Školskog odbora što znači da Ljiljana Popovački Račić nastavlja s vođenjem sjednice.

O konstituiranju Školskog odbora ravnatelj će odmah obavijestiti osnivača, odnosno Zagrebačku županiju.

Ad.6.

Nakon provedenog postupka selekcije kandidata za radno mjesto učitelja/učiteljice fizike na neodređeno, nepuno radno vrijeme, ravnateljev je prijedlog da se na navedeno radno mjesto zaposli Mirjana Matulić kao jedina kandidatkinja prijavljena na natječaj.

S obzirom da se radi o diplomiranoj inženjerki prehrambene tehnologije koja je nestručna za obavljanje poslova učiteljice fizike moguće ju je zaposliti najduže do 5. mjeseci, odnosno u ovom slučaju do završetka školske godine 2020./2021.

**Članovi Školskog odbora jednoglasno su potvrdili suglasnost na prijedlog ravnatelja da se na radno mjesto učitelja/učiteljice fizike na određeno, nepuno radno vrijeme zaposli Mirjana Matulić.**

Ad.7.

Na sjednici Školskog odbora jednoglasno je usvojeno Izvršenje financijskog plana za 2020. U izvršenju su iskazani indeksi iskorištenosti financijskih sredstava koji su planirani i utrošeni u 2020.godini. Rashodi su iskazani kao u financijskom planu 2020. financirani decentraliziranim sredstvima Zagrebačke županije, te ostali rashodi (vlastiti, od posebnih namjena, i pomoći).

Ad.8.

Financijski izvještaj za 2020. predan je u roku, ali se naknadnim dopisom Zagrebačke županije dobio naputak da se u obrascu P-VRIO iskaže iznos od 23.619 kn za nabavku pametne ploče koju je nabavila Zagrebačka županija. Osim tog obrasca, obrazloženi su i ostali predani obrasci (PR-RAS, Bilanca, RAS-funkcijski i Obveze). Prema bilješkama uz godišnji financijske izvještaje za razdoblje 01.01.2020. – 31.12.2020. predstavljeni su predani izvještaji.

Članovi Školskog odbora jednoglasno su prihvatili predani Godišnji financijski izvještaj za 2020.

Ad.9.

Rebalans plana nabave za 2021 predstavljen je na sjednici i jednoglasno usvojen. Promjene su sljedeće: izbrisana je stavka voće i voćni kompot, dodan je predmet jednostavne nabave smrznutih proizvoda i promijenjena je vrsta postupka za predmet nabave Materijal za higijensku potrebu i njegu.

Ad. 10.

Odluka o raspodjeli rezultata i način korištenja viška prihoda u 2021. jednoglasno je prihvaćena uz prihvaćanje prijedloga od strane Vijeća roditelja da se uključi i trošak nabavke aplikacije schoolmaster.

Odluka o načinu korištenja viška-financijski plan 2021 je jednoglasno usvojena.

Razlika u ove dvije Odluke je ta što se Odluka o raspodjeli rezultata odnosi na rezultate prethodnih godina i korekcija. Preostali višak u 2020. iznosi 417.285,39 i prenosi se u 2021.

Odluka o načinu korištenja viška se odnosi na planirane prihode i viškove koje škola planira ostvariti od najma dvorane u tekućoj godini. Planirani višak u 2021. iznosi 18.000,00 kn.

Ad. 11.

Ravnatelj OŠ Bistra je istaknuo da trenutačno radimo u izvanrednim uvjetima, s mnogo zamjena djelatnika zbog bolesti ili Covida-19, no da ćemo usprkos tome, uspjeti privesti školsku godinu kraju na zadovoljstvo svih učenika, roditelja i djelatnika škole.

Nije bilo drugih pitanja i prijedloga.

Sjednica je završena u 16 sati.

Zapisničar: Predsjednica Školskog odbora:

Romeo Vincelj Ljiljana Popovački Račić